|  |  |
| --- | --- |
|  |  |
|  |  |

|  |
| --- |
| **TABORIŠČA V 2.SVETOVNI VOJNI** |
|  |

**Koncentracijsko** [**taborišče**](http://sl.wikipedia.org/wiki/Tabori%C5%A1%C4%8De) je ustanova, kjer so pridržani oz. izolirani [politični](http://sl.wikipedia.org/wiki/Politika) [nasprotniki](http://sl.wikipedia.org/w/index.php?title=Nasprotnik&action=edit) ali [ljudje](http://sl.wikipedia.org/wiki/%C4%8Clovek) »nevšečnih« etničnih, [verskih](http://sl.wikipedia.org/wiki/Vera) ali socialnih pripadnosti. Priprtje je največkrat izvedeno brez vsakršne [sodbe](http://sl.wikipedia.org/w/index.php?title=Sodba&action=edit) in brez možnosti [obrambe](http://sl.wikipedia.org/w/index.php?title=Obramba&action=edit), ugovora ali preizkusa razlogov za pripor.

**Koncentracijsko taborišče** je posebna oblika [taborišča](http://sl.wikipedia.org/wiki/Tabori%C5%A1%C4%8De) oziroma organizacije, ki prevzgaja oziroma kaznuje nasprotnike; v skrajni obliki pa je namenjeno tudi njihovem organiziranem pobijanju.

Pojem koncentracijskega [taborišča](http://sl.wikipedia.org/wiki/Tabori%C5%A1%C4%8De) označuje vse možne vrste [zbirnih](http://sl.wikipedia.org/w/index.php?title=Zbirno_tabori%C5%A1%C4%8De&action=edit), [internacijskih](http://sl.wikipedia.org/wiki/Internacijsko_tabori%C5%A1%C4%8De) in [delovnih](http://sl.wikipedia.org/wiki/Delovno_tabori%C5%A1%C4%8De) taborišč, vendar pa ne vključuje razlage namena oz. namembnosti le teh.

[Zbirna taborišča](http://sl.wikipedia.org/w/index.php?title=Zbirno_tabori%C5%A1%C4%8De&action=edit) za [vojne](http://sl.wikipedia.org/wiki/Vojna) ujetnike in zapornike ter taborišča za prisilno delo so se razvila že pred časom, od [19. stoletja](http://sl.wikipedia.org/wiki/19._stoletje) naprej pa so se razvijala tudi [taborišča](http://sl.wikipedia.org/wiki/Tabori%C5%A1%C4%8De) v povezavi z [izgonom](http://sl.wikipedia.org/w/index.php?title=Izgon&action=edit), [izselitvami](http://sl.wikipedia.org/w/index.php?title=Izselitev&action=edit) in [kolonijalnimi](http://sl.wikipedia.org/wiki/Kolonija) osvajanji. Od obdobja [nacionalsocializma](http://sl.wikipedia.org/wiki/Nacionalsocializem) v [Nemčiji](http://sl.wikipedia.org/wiki/Nem%C4%8Dija) od leta [1933](http://sl.wikipedia.org/wiki/1933)-[1945](http://sl.wikipedia.org/wiki/1945) pa se pojem koncentracijskih [taborišč](http://sl.wikipedia.org/wiki/Tabori%C5%A1%C4%8De) povezuje predvsem z načrtnimi izgoni in poboji drugače mislečih in še posebej s preganjanjem [Judov](http://sl.wikipedia.org/wiki/Judje) ter [holokavstom](http://sl.wikipedia.org/wiki/Holokavst). Med izvajanjem tiranije so [nacisti](http://sl.wikipedia.org/wiki/Nacizem) zgradili [delovna](http://sl.wikipedia.org/wiki/Delovno_tabori%C5%A1%C4%8De) in [uničevalna taborišča](http://sl.wikipedia.org/wiki/Uni%C4%8Devalno_tabori%C5%A1%C4%8De). Poimenovali so jih tudi »[Würdegarten](http://sl.wikipedia.org/w/index.php?title=W%C3%BCrdegarten&action=edit)« (častni vrt) ali »Konzertlager«, v njih pa so [Jude](http://sl.wikipedia.org/wiki/Judi) in [marksiste](http://sl.wikipedia.org/wiki/Marksist) »učili pravih manir«. Z množičnimi poboji, ki so jih [nacisti](http://sl.wikipedia.org/wiki/Nacizem) izvajali, so se le-ta ločevala od vseh dotakratnih [taborišč](http://sl.wikipedia.org/wiki/Tabori%C5%A1%C4%8De).

1. **NAMEN KONCENTRACIJSKIH TABORIŠČ**
* Glavni namen

Glavni namen koncentracijskih taborišč je [prevzgojiti](http://sl.wikipedia.org/w/index.php?title=Prevzgoja&action=edit) oziroma [kaznovati](http://sl.wikipedia.org/w/index.php?title=Kazen&action=edit) s pomočjo telesne, psihične kazni, dela,... S tem zmanjšajo moč nasprotnikov.

* Drugotni namen

Drugotni namen takšnih taborišč je [zastraševalni](http://sl.wikipedia.org/w/index.php?title=Zastra%C5%A1evanje&action=edit) učinek na preostalo [prebivalstvo](http://sl.wikipedia.org/wiki/Prebivalstvo), saj jih prisotnost KT opominja na spoštovanje [zakonov](http://sl.wikipedia.org/wiki/Zakon) in/ali zvestobo [režimu](http://sl.wikipedia.org/w/index.php?title=Re%C5%BEim&action=edit).

* Tretji namen

Tretji namen je [zaslužiti](http://sl.wikipedia.org/w/index.php?title=Zaslu%C5%BEek&action=edit) na račun prevzgojnega dela.

1. **HOLOKAVST**

**Holokávst** je sistematični [genocid](http://sl.wikipedia.org/wiki/Genocid) različnih [etničnih](http://sl.wikipedia.org/w/index.php?title=Etnija&action=edit), [verskih](http://sl.wikipedia.org/w/index.php?title=Verskih&action=edit), [narodnih](http://sl.wikipedia.org/wiki/Narod) in posvetnih [skupin](http://sl.wikipedia.org/w/index.php?title=Dru%C5%BEbena_skupina&action=edit), ki ga je izvajala [nacistična](http://sl.wikipedia.org/wiki/Tretji_rajh) [Nemčija](http://sl.wikipedia.org/wiki/Nem%C4%8Dija) med [drugo svetovno vojno](http://sl.wikipedia.org/wiki/Druga_svetovna_vojna). Začel se je v [letu](http://sl.wikipedia.org/wiki/Leto) [1941](http://sl.wikipedia.org/wiki/1941) in je trajal vse do leta [1945](http://sl.wikipedia.org/wiki/1945). Glavni cilj holokavsta je bilo iztrebljenje [evropskih](http://sl.wikipedia.org/wiki/Evropa) [Judov](http://sl.wikipedia.org/wiki/Judje), kar so [nacisti](http://sl.wikipedia.org/wiki/Nacisti) imenovali *Končna rešitev judovskega vprašanja*. Ostale skupine poleg Judov so nacisti imeli za nezaželjene. To so bili posebno [Poljaki](http://sl.wikipedia.org/wiki/Poljaki), [Slovani](http://sl.wikipedia.org/wiki/Slovani), [Romi](http://sl.wikipedia.org/wiki/Romi), [Jehove priče](http://sl.wikipedia.org/w/index.php?title=Jehove_pri%C4%8De&action=edit), [umsko](http://sl.wikipedia.org/w/index.php?title=Umsko_prizadeta_oseba&action=edit) ali [telesno](http://sl.wikipedia.org/w/index.php?title=Invalid&action=edit) prizadeti ter [homoseksualci](http://sl.wikipedia.org/w/index.php?title=Homoseksualec&action=edit). Tudi njih so mučili, preganjali in morili, zato se končno število žrtev na račun tega še mnogo poveča, a ga ni moč natančno ugotoviti zaradi pomanjkanja dokazov. Mučenje in pobijanje zapornikov se je izvajalo v koncentracijskih ter uničevalnih taboriščih, posejanih po vsej Evropi. Pogosto so za izvajanje množičnih usmrtitev uporabljali strupene [pline](http://sl.wikipedia.org/wiki/Plin).

Prva [koncentracijska taborišča](http://sl.wikipedia.org/wiki/Koncentracijsko_tabori%C5%A1%C4%8De) so nastala takoj po [nacističnem](http://sl.wikipedia.org/wiki/Nacizem) prevzemu oblasti [januarja](http://sl.wikipedia.org/wiki/Januar) [1933](http://sl.wikipedia.org/wiki/1933).

### TIPI NEMŠKIH KONCENTRACIJSKIH TABORIŠČ

* **Koncentracijsko taborišče I. kategorije** - jetniki, ki so se manj pregrešili z možnostjo prevzgojitve.
* **Koncentracijsko taborišče II. kategorije** - jetniki, ki so bili huje obtoženi, a z možnostjo prevzgojitve.
* **Koncentracijsko taborišče III. kategorije** - jetniki, ki jih ni moč prevzgojiti

**Največja nemška koncentracijska taborišča so bila:**

* [Auschwitz](http://sl.wikipedia.org/wiki/Auschwitz)
* [Buchenwald](http://sl.wikipedia.org/w/index.php?title=Buchenwald&action=edit)
* [Dachau](http://sl.wikipedia.org/wiki/Dachau)
* [Mauthausen](http://sl.wikipedia.org/w/index.php?title=Mauthausen&action=edit)
* [Oranienburg](http://sl.wikipedia.org/w/index.php?title=Oranienburg&action=edit)

**Največja italijanska koncentracijska taborišča so bila:**

* [Gonars](http://sl.wikipedia.org/wiki/Gonars)
* [Rab](http://sl.wikipedia.org/wiki/Rab_%28koncentracijsko_tabori%C5%A1%C4%8De%29)
* [Fraschette di Alatri](http://sl.wikipedia.org/w/index.php?title=Fraschette_di_Alatri&action=edit&redlink=1)
* [Cairo Montenotte](http://sl.wikipedia.org/w/index.php?title=Cairo_Montenotte&action=edit&redlink=1)
* [Monigo](http://sl.wikipedia.org/w/index.php?title=Monigo&action=edit&redlink=1)
* [Visco](http://sl.wikipedia.org/wiki/Visco)
1. **AUSCHWITZ**

Ustanovljen je bil [20. maja](http://sl.wikipedia.org/wiki/20._maj) [1940](http://sl.wikipedia.org/wiki/1940). Vhod je bil (in je) zaznamovan s ciničnim napisom »[Arbeit macht frei](http://sl.wikipedia.org/w/index.php?title=Arbeit_macht_frei&action=edit)« (Delo osvobaja).

Različni razredi zapornikov so bili tretirani glede na posebne znake na oblekah. Z Židi so na splošno ravnali najslabše. Vsi zaporniki so morali delati, nedelje pa so bile namenjene čiščenju, tuširanju in ni bilo nobenih delavskih obveznosti. Težke delavne zahteve so skupaj z nezadostnim prehranjevanjem vodila k visoki smrtnosti med zaporniki.

Glavni namen taborišča pa ni bilo izkoriščanje delovne sile, ampak [iztrebljanje](http://sl.wikipedia.org/w/index.php?title=Iztrebljanje&action=edit). Za ta namen je bilo taborišče opremljeno s štirimi [krematoriji](http://sl.wikipedia.org/w/index.php?title=Krematorij&action=edit) s plinskimi celicami. Vsaka plinska celica je bila narejena za 2500 ljudi naenkrat. Veliko iztrebljanje pa se je začelo 1942.

1. **MAUTHAUSEN**

Taborišče je imelo 49 stalnih podružnic in nekaj začasnih. Med leti 1938 in 1945, je bilo v Mauthausnu zaprtih okoli 195000 ljudi. Jetniki so bili večinoma kriminalci, politični zaporniki in komunisti. Poleg njih so grozote taborišča preživljali tudi Romi, akademiki (njih so smatrali kot največjo grožnjo), duhovniki, vojni ujetniki in jetniki judovskega rodu.

Poleg vseh teh podatkov, ki pričajo o velikem obsegu taboriščnega sistema, je bil Mauthausen tudi prizorišče okrutnih [medicinskih poskusov](http://www.ushmm.org/wlc/article.php?lang=en&ModuleId=10005168) in vsakodnevnega mučenja. V namene slednjega, so stražarji izumljali vedno nove in vedno bolj brutalne metode.

1. **GONARS**

[Koncentracijsko taborišče](http://sl.wikipedia.org/wiki/Koncentracijsko_tabori%C5%A1%C4%8De) [Gonars](http://sl.wikipedia.org/wiki/Gonars) je bilo ustanovljeno [23. februarja](http://sl.wikipedia.org/wiki/23._februar) [1942](http://sl.wikipedia.org/wiki/1942). Italijanski [fašistični](http://sl.wikipedia.org/wiki/Fa%C5%A1izem) režim ga je vzpostavil zlasti za internirance [slovenske](http://sl.wikipedia.org/wiki/Slovenci) in [hrvaške](http://sl.wikipedia.org/wiki/Hrvati) narodnosti. Taborišče je bilo opuščeno [8. septembra](http://sl.wikipedia.org/wiki/8._september) [1943](http://sl.wikipedia.org/wiki/1943), takoj po italijanski [kapitulaciji](http://sl.wikipedia.org/wiki/Kapitulacija). Oblast si je kasneje prizadevala zakriti dokaze o prisotnosti taborišča, zaradi česar je bilo slednje porušeno, material je bil uporabljen za gradnjo bližnjega vrtca, območje pa spremenjeno v travnik.

1. **RAB**

Koncentracijsko taborišče Rab je bilo [fašistično](http://sl.wikipedia.org/wiki/Fa%C5%A1izem) [koncentracijsko taborišče](http://sl.wikipedia.org/wiki/Koncentracijsko_tabori%C5%A1%C4%8De). Ustanovila ga je [italijanska](http://sl.wikipedia.org/wiki/Italija) fašistična oblast na [jadranskem](http://sl.wikipedia.org/wiki/Jadran) otoku [Rab](http://sl.wikipedia.org/wiki/Rab) julija [1942](http://sl.wikipedia.org/wiki/1942), razpuščen pa je bil septembra [1943](http://sl.wikipedia.org/wiki/1943) ob kapitulaciji Italije. Koncentracijsko taborišče je bilo zgrajeno v nižinskem predelu otoka, zaradi česar je večkrat prišlo do poplav. Območje z improviziranimi šotori je zapiralo do 10.000 internirancev, večinoma [Slovencev](http://sl.wikipedia.org/wiki/Slovenci), [Judov](http://sl.wikipedia.org/wiki/Judje) in [Hrvatov](http://sl.wikipedia.org/wiki/Hrvati).

1. **ZAKLJUČEK**

Te izredno boleče plati evropske zgodovine ne smemo nikoli pozabiti, spomin na zločine nacistov pa mora prihodnjim generacijam ostati kot svarilo pred genocidom, ki se ne sme nikoli ponoviti.